ai4bharat/Pralekha huggingface dataset:
جل شکتی وزارت
اتر پردیش نے سوچھ بھارت مشن  کے تحت 100فیصد سے زیادہ او ایف ڈی کا احاطہ کیا
95,767 سے زائدگاؤں نے ٹھوس/مائع فضلہ کے انتظام کے نظام کے ساتھ خود کو کھلے میں رفع حاجت سے پاک قرار دیا
گزشتہ 9 مہینوں میں 80,000 سے زیادہ دیہاتوں نے اوڈی ایف پلس کا درجہ حاصل کیا
ملک گیر 'سوچھتا ہی سیوا' مہم کے درمیان کامیابی حاصل ہوئی: صرف اتر پردیش میں بڑے پیمانے پر 88 لاکھ لوگوں نے متحرک ہونے اور شرمدان کے لیے ایک عوامی تحریک میں حصہ لیا
اتر پردیش نے سوچھ بھارت مشن  مرحلہ II کے تحت ریاست کے تمام 95,767 دیہاتوں ایک اور اہم سنگ میل حاصل کیا ہے یعنی مشن کے دوسرے مرحلے کے تحت 100فیصددیہاتوں کو او ڈی ایف پلس کا درجہ حاصل ہواہے۔ ایک اوڈی ایف پلس گاؤں وہ ہے جس نے ٹھوس یا مائع فضلہ کے انتظام کے نظام کو نافذ کرنے کے ساتھ ساتھ کھلے میں رفع حاجت سے پاک  کی حیثیت کو برقرار رکھا ہے۔ اب تک، ملک بھر میں 4.4 لاکھ  دیہاتوں نے خود کو اوڈی ایف پلس قرار دیا ہے، جو 2024-25 تک ایس بی ایم-جی مرحلہ II کے اہداف کو حاصل کرنے کی طرف ایک اہم قدم ہے۔
اتر پردیش نے موجودہ مالی سال میں رفتار پکڑی، یکم جنوری 2023 تک، ریاست کے پاس صرف 15,088 گاؤں تھے جنہیں اوڈی ایف پلس قرار دیا گیا تھا۔ صرف 9 ماہ کی مختصر مدت میں، ریاست نے مشن موڈ میں او ڈی ایف پلس کے حصول کے لیے کوششیں تیز کیں ۔ پچھلے 9 مہینوں میں 80,000 سے زیادہ دیہاتوں نے او ڈی ایف پلس کا درجہ حاصل کیا اور اس تیز رفتاری کے نتیجے میں او ڈی ایف پلس کی وقتی کامیابی حاصل ہوئی۔ پنچایت کی سطح پر صلاحیت سازی اور سائٹ ہینڈ ہولڈنگ، تیزی سے عمل درآمد کے اہم عوامل تھے۔
95، 767 او ڈی ایف پلس دیہاتوں میں سے، 81،744 گاؤں او ڈی ایف پلس کے اولو العزم گاؤں ہیں جن میں سالڈ ویسٹ مینجمنٹ یا مائع کچرے کے بندوبست کے انتظامات ہیں، 10،217 گاؤں او ڈی ایف پلس رائزنگ گاؤں ہیں جن میں سالڈ ویسٹ مینجمنٹ اور مائع ویسٹ مینجمنٹ دونوں کے انتظامات ہیں اور 3،806 گاؤں او ڈی ایف پلس ماڈل گاؤں ہیں۔ مجموعی طور پر، اب تک 15,649 گاؤں میں ٹھوس فضلہ کےبندوبست کے انتظامات ہیں، اور 95,048 گاؤں میں مائع فضلہ کے بندوبست کے انتظامات ہیں۔
100فیصدکی اس کامیابی کو جاری سوچھتا ہی سیوا -2023 مہم کے دوران نشان زد کیا گیا ہے۔ ایس ایچ ایس ہر سال 15 ستمبر سے 2 اکتوبر تک سوچھ بھارت مشن ، پینے کے پانی اور صفائی ستھرائی کے محکمے، وزارت جل شکتی کے تحت منایا جاتا ہے۔ اس سال، اب تک، تقریباً 88 لاکھ لوگوں نے او ڈی ایف پلس کے درجے کے حصول کو تیز کرتے ہوئے، بڑے پیمانے پر متحرک ہوئے اور شرمدان میں حصہ لیا ہے۔ او ڈی ایف پلس کی کامیابی کو ان گرام پنچایتوں کی سہولت کے ساتھ منایا گیا جنہوں نے مثالی کام کیا ہے اور اپنی گرام پنچایتوں کو او ڈی ایف پلس ماڈل قرار دیا ہے۔ ریاست بھر میں گرام پردھان، گرام پنچایت سکریٹری، پنچایت معاون اور صفائی کرمیوں کو ریاستی سطح پر نوازا گیا، جس نے انہیں سوچھ بھارت مشن  میں مزید تعاون کرنے کی ترغیب دی۔ ایوارڈ حاصل کرنے والوں میں 60 بہترین گرام پنچایتیں شامل ہیں، جو گرام پنچایتوں کو بطور ماڈل بنانے میں ان کی شراکت کے لیے؛ 75 صفائی کرمیوں  کو بھی ان کے تعاون پر مبارکباد دی گئی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10078
(Visitor Counter : 41
سائنس اور ٹیکنالوجی کی وزارت
ہندوستان کے فروغ پاتے ہوئے شمسی شعبےکو مزید فروغ دینے کے لیے، حیدرآباد میں شمسی تھرمل ا جزا کی جانچ کی سہولت
نئی دہلی،07 جولائی 2021:حیدرآباد میں قائم کی گئی ایک نئی مرتکزشمسی توانائی سے قائم تھرمل پر مبنی ٹیکس رِگ کی سہولت ، ہندوستان میں فروغ پاتی ہوئی شمسی صنعت کو شمسی تھرمل اجزاجیسے کہ شمسی توانائی وصول کرنے ٹیوبس، حرارت کی منتقلی کے سیالوں، کنسرنریٹنگ آئینوں کی کارکردگی کی جانچ کرنے میں مدد دے سکتی ہے۔
سائنس اور ٹیکنالوجی کے محکمے  کے خود مختار ادارے، پاؤڈر میتھلرجی اور نیو مٹیریلس کے لیے بین الاقوامی ایڈوانسڈ تحقیقی مرکز کے ذریعے قائم کردہ اس سہولت سے شمسی توانائی سے تھرمل اجزا جیسے سولر رسیور ٹیوب، حرارت منتقل کرنے والے سیال، کنسرن ریٹنگ آئینے اور اے آر کوٹیڈ گلاس کی ٹیوب وغیرہ کی میدانی کے حالات میں سی ایس ٹی نظام کی توثیق ہوگی۔
یہ متعدد آپریٹرنگ پیرامیٹرز  آپریٹنگ درجہ حرارت، دباؤ وغیرہ سے بہاؤ کی شرح) اور مختلف امور کے ساتھ معیاری اجزا کی کارکردگی  کی متوازی طور پر مابعددیسی اجزا کی ڈی این آئی  کے حالات کی توثیق کرے گا۔
کم اور درمیانی درجے کی ایپلیکیشن کے لیے شمسی تھرمل ٹیکنالوجی کی پیشرفت کے لیے دیسی شمسی تھرمل اجزا تیار کرنے کی سہولیات اور سرمایہ کاری ، مؤثر انجینئرنگ ڈیزائنوں کی بہت زیادہ توجہ کرنے کی ضرورت ہوتی ہے کیونکہ زیادہ شمسی تھرمل کی کمپنیاں خاص طور چین اور یوروپ سے شمسی تھرمل کے اجزا درآمد کرتی ہیں۔
اس سلسلے میں اے آر سی آئی ہندوستان میں شمسی تھرمل نظاموں کی کارکردگی میں اضافہ کرنے اور لاگت کو کم کرنے کے لیے مؤثر سولر رسیور ٹیوبس، اینٹی ریفلیکٹر  سے کوٹیڈ شیشے کے کورس، نانواسٹرکٹیڈ مادّے پر مبنی تھرمی سیالوں اور پائیدارمنعکس آئینوں کی ترقی پر کام کر رہی ہے۔
اس کی فروخت کے علاوہ حقیقی میدان کے حالات میں اجزا کی جانچ اور توثیق شمسی تھرمل ٹیکنالوجی کی تعیناتی کے لیے بھی اہمیت رکھتی ہیں۔ اس ضرورت کو پورا کرنے کے لیے اے آر سی آئی نے ٹیکنالوجی کے ریسرچ مرکز  پروجیکٹ، ڈی ایس ٹی، حکومت ہند کے زیر اہتمام ایک شمسی توانائی سے شمسی تھرمل پر مبنی سگنل محور پیرابولک سخت ٹیسٹ رگ کی سہولت قائم کی ہے۔
پیربولک سخت ٹیسٹ رگ کی سہولت میں معیاری اور دیسی شمسی رسیورس ٹیوبس کی بیک وقت جانچ کی خصوصیات ہیں۔ اس میں تھرمی سیال پر مبنی بند لوپ سسٹم ہے جو کہ 50 سے 350 سینٹی گریڈ درجہ حرارت کی حدود کے درمیان کام کرسکتا ہے۔ یہ ایک شمسی شعاع ریزی کی حالات کی اصل پیمائش کے ساتھ ساتھ حقیقی فیلڈ کے حالات میں گرمی حاصل کرنے کا مطالعہ بھی کرسکتا ہے اور مختلف آپریٹنگ درجہ حرارت پر شمسی توانائی سے وصول کنندگان کی اصل گرمی میں کمی کی پیمائش کے لیے بجلی کی ہیٹ سپورٹ رکھتا ہے۔
اے آر سی آئی کی آزمائشی رگ کی سہولت، ا صلی فیلڈ آپریٹنگ حالات میں دیسی طور پر تیار سولر تھرمل اجزا کی کاکردگی مہیا کرتی ہے اور اس طرح اسے صنعتوں کی طرف سے زیادہ توجہ ملتی ہے۔ حال ہی میں، ایچ پی سی ایل کے تحقیق وترقی، بنگلور میں دنیا کی معروف تجارتی مصنوعات کے مقابلے میں ، اپنی دیسی طو رپر تیار کردہ حرات کی منتقلی کے سیالوں کی توثیق کرنے کے لیے اے ا ٓر سی آئی کے ایک پروجیکٹ کو منظوری دی ہے۔
ریلوے کی وزارت
انڈین ریلویز کے ذریعہ گھروں کو لوٹنے والے مائیگرنیٹ افراد کو دی گئی سہولیات
نئی دہلی 05 فروری 2021:دوسری جگہوں پر پھنسے ہوئے مزدوروں اور دیگر افراد کو سہولت دینے کے لئے انڈین ریلویز نے یکم مئی 2020 اور 31 اگست 2020 کے دوران 4621 شرمک اسپیشل ریل گاڑیاں چلائیں تاکہ یہ لوگ مختلف ریاستوں میں اپنے گھروں کو لوٹ سکیں۔ شرمک اسپیشل گاڑیوں کے لئے ریاستوں نے درخواست کی تھی اور عام حالات میں اس طرح کی ریل گاڑیوں کو ریاستی سرکاریں/ایجنسی یا کوئی بھی شخص پورا کرایہ ادا کرکے بُک کرتا ہے جس میں دونوں سمتوں کا عام کرایہ، سروس چارج، ایمپٹی ہالیج چارج ،ڈی ٹینشن چارج وغیرہ شامل ہوتے ہیں۔
تاہم انڈین ریلویز نے شرمک اسپیشل ریل گاڑیوں کو صرف ایک طرف کے کرائے کے ساتھ بُک کئے جانے کی اجازت دی اور مسافروں سے براہ راست کوئی کرایہ وصول نہیں کیا گیا۔ ریلویز نے شرمک اسپیشل ٹرینوں کا کرایہ ریاستی سرکاروں یا ان کے مصدقہ نمائندوں سے وصول کیا۔ اس کے علاوہ مسافروں کی حفاظت اور کووڈ19 عالمی وباء کے پھیلنے کی روک تھام کے لئے ریلویز نے شرمک اسپیشل ٹرینوں میں خاص انتظامات کئے مثلاً زیادہ صفائی ستھرائی، خصوصی سیکیورٹی ، طبی انتظامات ، ریک کی صفائی ستھرائی، مفت کھانا پانی وغیرہ۔ ریاستی سرکاروں اور انڈین ریلویز نے کھانا اور پانی مفت تقسیم کیا۔ کل ملا کر ریلویز نے اس مدت کے دوران ایک اعشاریہ نو چھ کروڑ وقت کے کھانے میں اور اور دو اعشاریہ ایک نو کروڑ پانی کے پیکٹ بانٹے۔ ریاستی حکومت نے جو خدمات مہیا کرائیں وہ اس سے الگ ہیں۔
ریلوے ، کامرس اور صفت اور صارفین کے امور ، خوراک اور سرکاری نظام تقسیم کے وزیر جناب پیوش گوئل نے آج راجیہ سبھا میں ایک سوال کے تحریری جواب میں یہ اطلاع دی۔
ا قتصادی امور کی کابینہ کمیٹی
کابینہ نے ایچ ڈی ایف سی بینک کا اضافہ حصص سرمایہ
24000 کروڑ روپے تک کرنے کو منظوری دی
نئی دہلی، 14 جون 2018/وزیراعظم جناب نریندر مودی کی صدارت میں مرکزی کابینہ نے میسرز ایچ ڈی ایف سی بینک لمیٹیڈ کو پریمیم سمیت قبل منظور شدہ 10000 کروڑ روپے کی حد سے زائد از زائد 24000 کروڑ روپے کے اضافی حصص سرمایہ کرنے کی اجازت دینے کی تجویز کو منظوری دے دی ہے تاکہ بینک میں مشترکہ غیر ملکی حصص بینک کے بڑھے ہوئے پیڈ اپ حصص سرمایہ کے 74 فی صد سے تجاوز نہ ہو۔
اس فیصلہ سے یہ یقینی ہوگا کہ بینک میں مشترکہ غیر ملکی حصص میں ہر قسم کی بالواسطہ اور بلاواسطہ غیر ملکی سرمایہ ، بینک کے پیڈ اپ حصص سرمایہ کے 74 فی صد سے تجاوز نہیں کرے گا۔ یہ غیر ملکی راست سرمایہ کاری پالیسی کی شرائط اور دیگر شعبہ جاتی ضابطوں /رہنما خطوط سے مشروط ہیں۔
۔۔۔۔۔۔۔۔۔۔۔
م ن۔ش س ۔ ج۔
U- 3109
(Visitor Counter : 44
سٹرک ٹرانسپورٹ اور شاہراہوں کی وزارت
جناب نتن گڈکری نے آندھرا پردیش کے تروپتی میں 2900 کروڑ روپے کے 3 این ایچ پروجیکٹوں کا سنگ بنیاد رکھا
سڑک ٹرانسپورٹ اور قومی شاہراہوں کے مرکزی وزیر جناب نتن گڈکری نے آج آندھرا پردیش کے تروپتی میں 3 این ایچ پروجیکٹوں کا سنگ بنیاد رکھا۔
ان پروجیکٹوں کی کل لمبائی 87 کلومیٹر ہے اور کل لاگت 2900 کروڑ روپے ہے۔
پہلا پروجیکٹ این ایچ -71 کا نائیڈوپتے-ترپو کنوپور حصہ ہے، جس کی لمبائی 35 کلومیٹر ہے اور اسے 1399 کروڑ روپے کی سرمایہ کاری کی ضرورت ہے۔ دوسرا پروجیکٹ این ایچ- 51 ڈبلیو پر ترپو کنوپور کے راستے چلاّ کورو کراس- کرشنا پٹنم پورٹ ساؤتھ گیٹ حصہ ہے، جس کی لمبائی 36 کلومیٹر ہے اور لاگت 909 کروڑ روپے ہے۔ تیسرے پروجیکٹ میں این ایچ- 516 ڈبلیو اور این ایچ- 67 پر یوپورو سے کرشنا پٹنم بندرگاہ تک وقف پورٹ روڈ کی توسیع شامل ہے، جس کی لمبائی 16 کلومیٹر ہے اور لاگت 610 کروڑ روپے ہے۔
جناب گڈکری نے کہا کہ ان کوششوں کا مقصد کرشنا پٹنم بندرگاہ تک بلا رکاوٹ اور محفوظ نقل و حمل کی سہولت فراہم کرنا ہے، جس سے نیلور میں قومی ماسٹر پلان کے مقام، صنعتی مقام اور ایس ای زیڈ تک تیزی سے پہنچنا ممکن ہو سکے گا۔ اس کے علاوہ، ان پروجیکٹوں سے تروپتی واقع شری بالا جی مندر اور شری کال ہستی میں شری شیو مندر جیسے مذہبی مقامات کا سفر کرنے والے عقیدت مندوں کی حفاظت اور سہولت میں اضافہ ہوگا۔ انہوں نے کہا کہ عزت مآب وزیر اعظم جناب نریندر مودی کی بہتر قیادت میں ہم پورے ملک میں تیز، بلا روک ٹوک اور توانائی و ہنرمندی سے لیس رفتار کو یقینی بنانے کے لیے پوری طرح پابند عہد ہیں۔
جناب گڈکری نے کہا کہ یہ پروجیکٹ شری ہری کوٹہ میں نیل پٹو برڈ سینکچری  اور ایس ایچ اے آر جیسے مقبول و دلکش مقامات کے ساتھ نقل و حمل کی سہولت کو بہتر کرکے سیاحت کو فروغ دیں گے۔ اہم بات یہ بھی ہے کہ اس سے روزگار کے مناسب مواقع پیدا ہونے کی امید ہے۔
پیٹرولیم اور قدرتی گیس کی وزارت
پٹرول اور سی این جی کی ہوم ڈلیوری
نئی دلی، 21ستمبر، آج راجیہ سبھا میں پٹرولیم اور قدرتی گیس کے مرکزی وزیر دھرمیندر پردھان نے اپنے ایک تحریری جواب میں یہ اطلاع دی۔ وزیرموصوف نے بتایا کہ پبلک سیکٹر آئل مارکیٹنگ  کمپنیوں ، انڈین آئل کارپوریشن لمیٹیڈ، ہندوستان پٹرولیم کارپوریشن لمیٹیڈ  اور بھارت پٹرلیم کارپوریشن لمیٹیڈ  نے اطلاع دی ہے کہ انہوں نے اپنے گاہکوں کو پٹرول اور سی این جی کی ہوم ڈلیوری فراہم نہیں کی۔
او ایم سیز نے بتایا کہ ان کے ذریعے ڈیزل کی ہوم ڈلیوری ، نہیں دی جاتی۔ انفرادی گاڑیوں جیسے دو پہیہ گاڑیاں، تین پہیہ گاڑ، چار پہیہ گاڑیاں، کمرشیئل گاڑیاں جیسے کار، ٹرک ، ٹیمپو ، مسافر گاڑیاں جیسے ٹیکسیاں، کاریں، بسیں، اسکول بسیں اور ٹینکر وغیرہ کے لئے ایندھن کی گھر گھر فراہمی کی اجازت نہیں ہے۔ گھر گھر ڈلیوری صرف انہیں ساز و سامان کے لیے دی جاتی ہے جو غیر متحرک ، مشینری اور ایسی بھاری گاڑیاں ہوں جو مختص صنعتی علاقوں کےمخصوص صارف مقامات پر موجود ہوں یا وہ مشنری جو کانوں ، تعمیراتی مقامات پر زیر استعمال ہو، زرعی مشینری، ڈیزل جنریٹر، گاڑیاں وغیرہ جنہیں ایندھن بھروانے کے لئے سروس اسٹیشن پر نہیں لایا جا سکتا۔ایچ ایس ڈی کی گھر گھر ڈلیوری اسٹارٹ اپس اور ڈیلر کی ملکیت والی گاڑیوں کے ذریعے پی ایس او سے لائسنس یافتہ گاڑیوں سے شناخت شدہ گاہکوں کو فراہم کی جاتی ہے۔ گھر گھر ڈلیوری پہل کے تحت ایک جولائی 2019 سے 31 اگست 2020 تک او ایم سیز کے ذریعے78ٹی کے ایل ڈیزل ہوم ڈلیوری کے ذریعے فراہم کیا گیا ہے۔
او ایم سی نے اطلاع دی کہ فی الحال پٹرول اور سی این جی کی ہوم ڈلیوری کی کوئی تجویز نہیں ہے۔
وزیراعظم کا دفتر
وزیر اعظم نے امریکہ کی خاتون اول کے ساتھ "ہندوستان اور امریکہ : مستقبل کے لیے ہنرمندی" تقریب میں شرکت کی
وزیر اعظم جناب نریندر مودی اور امریکہ کی خاتون اول ڈاکٹر جِل بائیڈن نے واشنگٹن ڈی سی میں نیشنل سائنس سینٹر میں "ہندوستان اور امریکہ : مستقبل کے لیے ہنر مندی"پر مرکوز ایک تقریب میں شرکت کی۔
اس تقریب نے پورے معاشرے میں معیاری تعلیم تک رسائی کو وسعت دینے اور بڑھانے کے لیے اعلیٰ تعلیمی اداروں میں افرادی قوت کی از سرِ نو ترقی پر توجہ مرکوز کی۔
وزیر اعظم نے تعلیم، ہنر مندی اور اختراع کو فروغ دینے کے لیے ہندوستان کی طرف سے اٹھائے گئے متعدد اقدامات پر روشنی ڈالی۔ انہوں نے جاری دو طرفہ علمی تبادلوں اور ہندوستان اور امریکہ کے تعلیمی اور تحقیقی ماحولیاتی نظاموں کے درمیان تعاون کی تعریف کی۔ وزیر اعظم نے تعلیم اور تحقیق کے شعبے میں ہندوستان-امریکہ کے تعاون کو تقویت دینے کے لیے 5 نکاتی تجاویز پیش کیں جو حسب ذیل ہیں:
- حکومت، صنعت اور تعلیمی اداروں کو اکٹھا کرنے کے لیے مربوط نقطہ نظر
- اساتذہ اور طلباء کے تبادلے کی حوصلہ افزائی
- دونوں ممالک کے درمیان مختلف موضوعات پر ہیکاتھون کا انعقاد
- پیشہ ورانہ ہنر مندی کی قابلیت کی باہمی شناخت
- تعلیم اور تحقیق سے وابستہ لوگوں کے دوروں کی حوصلہ افزائی۔
اس تقریب میں ناردرن ورجینیا کمیونٹی کالج کے صدر، ایسوسی ایشن آف امریکن یونیورسٹیز کے صدر، مائیکرون ٹیکنالوجی کے صدر اور سی ای او اور طلباء نے شرکت کی۔
محنت اور روزگار کی وزارت
تاجروں ، دوکانداروں اورخود کا روزگار کرنے والے افراد کے لئے قومی پنشن اسکیم
نئی دہلی، 2دسمبر 2019/ تاجروں ، دوکانداروں اورخود کا روزگار کرنے والے افراد کے لئے قومی پنشن اسکیم کا آغاز 12 ستمبر 2019 کو کیا گیا تھا۔ یہ ایک رضاکارانہ اور شراکتی پنشن اسکیم ہے ۔ اس اسکیم کے لئے اندراج ، کامن سروس سینٹرس کے ذریعہ کیا جاتاہے جس کے ملک بھر میں ساڑھے تین لاکھ مراکز ہیں۔ اس کے علاوہ اہل افراد www.maandhan.inپورٹل پر خود سے بھی اپنا اندراج کرسکتے ہیں۔ 18 سے 40 سال تک کی عمر کے وہ افراد جن کا سالانہ ٹرن اوور ڈیڑھ کروڑ سے زیادہ نہ ہو۔ وہ افراد جو ای پی ایف او ، ای ایس آئی سی /این پی ایس / پی ایم – ایس وائی ایم کے رکن یا انکم ٹیکس دہندہ نہ ہوں، اس اسکیم میں شامل ہوسکتے ہیں۔ اسکیم کے تحت ماہانہ جتنی رقم قابل ادا ہو اس کا 50 فی صد استفادہ کنندہ کو جمع کرانا ہوتا ہے اور اتنی ہی رقم مرکزی حکومت ادا کرتی ہے۔ اس اسکیم کے خریدار 60 سال کی عمر ہونے کے بعد ماہانہ کم از کم تین ہزار روپے یقینی پنشن کے اہل ہوتے ہیں۔ اس اسکیم کا آغاز 12 ستمبر 2019 کو ہوا تھا۔ مالی سال 20-2019 کے لئے اس اسکیم کے تحت تقریباً پچاس لاکھ افراد انداراج کرایا ہے۔ اس تعداد کے حصول کے لئے متعدد اقدامات کئے گئےجن میں پنشن ہفتہ/پنشن سپتاہ وغیرہ کا انعقاد شامل ہے۔ سبھی ریاستوں /مرکز کے زیر انتظام علاقوں سے یہ درخواست کی گئی تھی کہ وہ اس اسکیم کو مقبول بنائیں اور لوگوں میں اس کے تئیں زیادہ سے زیادہ بیداری پیدا کریں۔ اس اسکیم کو مشن موڈ کے تحت چلانے کے لئے ریاستوں /مرکز کے زیرانتظام علاقوں کی حکومتوں کے ساتھ سینئر سطح پر وزارت نے اس اسکیم کی پیش رفت کا باقاعدہ جائزہ لیا جاتا ہے۔
یہ اطلاع محنت و روزگار کے مرکزی وزیر مملکت  جناب سنتوش کمار گنگوار نے آج لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔
م ن۔ م م ۔ ج۔
U- 5494
(Visitor Counter : 53
وزارت دفاع
ہند۔ سری لنکا مشترکہ مشق متر اشکتی۔VI کی افتتاحی تقریب کا انعقاد
نئی دہلی،27؍مارچ۔ ہندوستان اور سری لنکا کی افواج کے درمیان 14 روزہ مشترکہ تربیتی مشق متر شکتی –VI کی افتتاحی تقریب کا انعقاد 27؍ مارچ کو دِیاتلاوا، ضلع بدولا، سری لنکا میں دِیاتلاوا پریڈ گراؤنڈ میں منعقد کیا گیا۔ دونوں ملکوں کے درمیان مشترکہ مشق کا یہ چھٹا ایڈیشن ہے۔ اس مشترکہ مشق کا انعقاد 26 مارچ تا 8 اپریل 2019 کےدوران کیا جا رہا ہے۔
ہندوستانی فوج کا دستہ بہار ریجمنٹ سے تعلق رکھنے والے ایک گروپ پر مشتمل ہے، جبکہ سری لنکا کی فوج کا دستہ پہلے گیمونو واچ بٹالین پر مشتمل ہے۔ سری لنکا کی فوج کے 21ویں ڈویژن کے جنرل آفیسر کمانڈنگ بریگیڈیئر ایچ پی ایم کے جیہ پتھیرانا اس افتتاحی تقریب میں مہمان خصوصی تھے۔
اس مشترکہ مشق کا بنیادی مقصد دونوں ملکوں کے فوجی دستے کوقوام متحدہ کے جھنڈے کے تحت دیہی اور شہری ماحول میں شورش اور دہشت گردی مخالف مشترکہ آپریشن انجام دینے کے لئے تربیت فراہم کرنا ہے۔ یہ مشق دونوں ملکوں کے فوجی دستے کو ایک مثالی پلیٹ فارم فراہم کرتا ہے تاکہ وہ اپنے آپریشنل تجربے اور مہارت کا باہمی تبادلہ کر سکیں۔ علاوہ ازیں یہ مشق ہندوستان اور سری لنکا کی افواج کے درمیان باہمی اشتراک و تعاون اور ایک دوسرے کے ساتھ مل کر آپریشن انجام دینے کے لئے بھی کلیدی رول فراہم کرتا ہے۔
لیفٹیننٹ کرنل موہت ویشنو
پی آر اوکے لئے
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U-1709
(Visitor Counter : 36
عملے، عوامی شکایات اور پنشن کی وزارت
پنشن اور پنشن والوں کی بہبود کے محکمہ  نے خصوصی مہم دوئم کے تین ہفتے کے اندر خاطر خواہ ترقی حاصل کی
موجودہ سرکولر کا اعادہ کرتے ہوئے پنشنرس کے لئے زندگی کو آسان بنانا اہم توجہ کا مرکز ایک جھلک میں
مہم موڈ میں مختلف وزارتوں کے ساتھ 4200 پنشنرس کی شکایات کا ازالہ کیا گیا
لائف سرٹیفکیٹ کے چہرے کی شناخت کی تکنیک اکتوبر2022 میں 80 اور اس سے زیادہ پنشنروں کے لئے ایک سنگ میل قدم ثابت ہوا
ہزاروں فزیکل فائلوں کے ساتھ ساتھ ای فائلنگ کو نمٹادیا گیا ہے جو اپنی کوڈل لائف یامدت ختم ہوچکی تھیں
رجسٹرڈ پنشنرز ایسوسی ایشن کے دفاتر کو سوچھتا مہم کا حصہ بنایا گیا
پنشن اور پنشن پانے والوں کی بہبود کے محکمے پی ڈی او پی پی ڈبلیو مرکزی حکومت کے پنشن پانے والوں /فیملی پنشنرس کے ،پنشن اور دیگر ریٹائر مینٹ کے فائدوں سے متعلق پالیسیوں کی تشکیل کے لئے ایک نوڈل محکمہ ہے ایس سی ڈی پی ایم دوئم مہم کے دوران محکمے نے 4200زیر التواء پنشن شکایات کو حل کرنے کا ہدف طے کیا ہے تاکہ 68 لاکھ مرکزی حکومت کے پنشن پانے والوں کی زندگی کو آسان بنانے میں اضافہ کیا جاسکے اور ان کی شکایتوں کو تیزی سے نمٹانے کو یقینی بنایا جاسکے۔
21 اکتوبر2022 کو اس محکمہ نے حسب ذیل سرگرمیاں انجام دیں ۔اس مہم کے 20 دب کے اندر 3150 پنشن سے متعلق شکایتوں کا ازالہ پہلے ہی کردیا گیا ہے۔ محکمہ متعلقہ وزارتوں /محکموں کے ساتھ بین وزارتی میٹنگیں طلب کررہا ہے تاکہ مناسب مدت وقت میں تمام شکایتوں کو حل کیا جاسکے۔ محکمہ مہم کے شروع ہونے پر اپنے ہدف کو حاصل کرنے کی طرف گامزن ہے جو اس نے مقرر کیا ہےاور وہ پنشن کی زیر التواء شکایتوں کے ازالے کو کم کرےگا ۔محکمے نے ضابطوں اورپروسز کو آسان بنانے کے تحت30 سرکولر جاری کئے ہیں ۔کل 3049 ای فائلس بند کردی گئیں ہیں جن پر کارروائی مکمل ہوگئی ہے کل 26 صفائی ستھرائی کی مہم ملک بھر میں اس محکمے اور پنشنرس ایسو سی ایشن کی جانب سے انجام دی گئیں۔
.
|
|
نمبر شمار
|
|
سرگرمیاں
|
|
ریمارکس
|
|
1.
|
|
ایسے سرکولر س جن میں پنشنرز کی زندگی کو آسان بنانے کا نشانہ ہے جن کا دوبارہ اعادہ کیا گیا ہے۔
|
|
30
|
|
2.
|
|
4200 زیر التواء پنشنرز کی شکایات 4 ضابطوں کے تحت حل کئے جائیں گے ۔
|
|
3150
|
|
3.
|
|
اکتوبر2022 کے مہینے میں 80 سال اور اس سے زیادہ کی عمر کےپنشنرس کے ایڈوانس ڈیجیٹل فیس تصدیق ٹیکنالوجی کا استعمال کرتے ہوئے لائف سرٹیفکیٹ جاری کئے گئے ۔
اکتوبر 2022 کے مہینے میں مرکزی حکومت کے کل ڈی ایل سی
|
|
20745
172696
|
|
4.
|
|
معاملات نمٹانے کے لئے فزیکل فائلس کی شناخت کی گئی ۔
فزیکل فائلس کی شناخت کی گئی ہے۔
فزیکل فائلیں ختم ہو گئیں۔
|
|
2930
2269
1670
|
|
5.
|
|
ای فائلوں کا جائزہ لیا گیا۔
ای فائل بند کی گئی
|
|
3747
3094
|
|
6.
|
|
رجسٹرڈ پنشنرز ایسوسی ایشن کے دفاتر سمیت مختلف مقامات پرسوچھتا مہم انجام دی گئیں۔
|
|
26
ڈی او پی پی ڈبلیو کے سکریٹری جناب وی شری واستو گوہاٹی میں پانڈو کے مقام پر این ایف ریلوے پنشنرس دفتر کے اپنے دورے کے دوران چہرے کی تصدیق کے ذریعہ ڈی ایل سی پیش کرنے کے لئے پنشنرس کی حوصلہ افزائی کرتے ہوئے۔
نئی دہلی میں بھارت پنشنر سماج کے ذریعہ ایک پنشنر ایسو سی ایشن شروع کئے جانے کے دوران ڈی ایل سی پیش کرتے ہوئے۔
پہلے بعد
نئی دہلی کے لوک نائک بھون کے ڈی او پی پی ڈبلیو کے ریکارڈ روم میں فائلوں کو ختم کرنا اور دفتر کے لئے جگہ بنانا ۔
وزارت خزانہ
سی جی ایس ٹی دہلی ویسٹ حکام نے دھوکہ دہی سے 50 کروڑ روپے سے زیادہ کی آئی ٹی سی حاصل کرنے کے الزام میں ایک کو گرفتار کیا
ایک الرٹ کی بنیاد پر، سی جی ایس ٹی دہلی ویسٹ کمشنریٹ کے ذریعہ ایم /ایس نیاتی اسٹیلز کے خلاف تحقیقات شروع کی گئی ہیں۔ ایک جناب کرن کمار اگروال نے اپنے رضاکارانہ بیانات میں اعتراف کیا ہے کہ وہ مذکورہ فرم کے روزمرہ کے لین دین اور کاموں کی دیکھ بھال کرتے ہیں۔ مذکورہ فرم نے غیر موجود کمپنیوں سے 7.7 کروڑ روپے کا آئی ٹی سی حاصل کیا ہے۔
مزید تفتیش اور تجزیاتی ذرائع کے استعمال سے پتہ چلا کہ جناب کرن کمار اگروال کے ساتھ چھ مزید فرمیں منسلک ہیں۔ یہ فرمیں پر تقریباً 292 کروڑ روپے مالیت کی سامان سے کم رسیدوں کی طاقت پر، مجموعی طور پر 52 کروڑ روپے سے زیادہ کا نااہل/ناقابل قبول ان پٹ ٹیکس کریڈٹ  غیر موجود کمپنیوں سے حاصل کیا ہے۔ جناب کرن کمار اگروال نے اپنے رضاکارانہ بیان میں اعتراف کیا ہے کہ انہوں نے ان تمام 6 فرموں میں تصدیق کے لیے اپنے آدھار کا استعمال کیا ہے اوربغیر بیجک سازو سامان جاری کئے ۔ کچھ فرموں سے سازوسامان موصول نہیں ہوئے اور بذات خود بیجکوں کی قابل ٹیکس مالیت کے 3 سے 4 فیصد کمیشن پر فروخت کے کام میں ملوث رہے ہیں ۔
نااہل/ناقابل قبول آئی ٹی سی حاصل کرنے میں ان کے ملوث ہونے کے اپنے اعتراف کے پیش نظر اور ڈیٹا اینالیٹکس کی بنیاد پر کرن کمار اگروال کو سی جی ایس ٹی ایکٹ 2017 کی دفعہ 132 کے تحت گرفتار کیا گیا اور مذکورہ ایکٹ کے سیکشن 69 کے تحت ایل ڈی . اے سی ایم ایم عدالت کی طرف سے 14 دن کی عدالتی تحویل بھیج دیا گیا ہے۔
مزید تفتیش جاری ہے۔
بھارتی چناؤ کمیشن
مجرمانہ پس منظر کی تشہیر کے لئے ٹائم لائن
الیکشن کمیشن آف انڈیا کے ذریعہ الیکشن لڑنے والے امیدواروں کے ساتھ ہی ایسے امیدواروں کو ٹکٹ دینے والی سیاسی جماعتوں کی طرف سے مجرمانہ پس منظر کی تشہیر کے معاملہ میں مورخہ 10.10.2018 اور 6.3.2020 کو جاری کردہ تفصیلی ہدایات کے ضمن میں کمیشن کی آج کی میٹنگ میں تفصیل سے تبادلہ خیال کیا گیا۔ کمیشن نے ایسے امیدواروں اور ان کو الیکشن میں اتارنے والی سیاسی جماعتوں کے سلسلے میں مجرمانہ پس منظر کی تشہیر سے متعلق ہدایات کو زیادہ اسٹریم لائن کرنے کا فیصلہ کیا ہے۔ کمیشن نے ہمیشہ سے ہی انتخابی جمہوریت کی مجموعی بہتری کے لئے اس اخلاقی پیمانے پر ہمیشہ سے زور دیا ہے۔
ترمیم شدہ ہدایات کی اہم باتیں مندرجہ ذیل ہیں۔
اے۔ تشہیر کے لئے نظر ثانی شدہ ٹائم لائن
نظرثانی شدہ رہنما خطوط کے مطابق ، مجرمانہ پس منظر والے امیدواروں کے ساتھ ساتھ انہیں الیکشن میں اتارنے والی سیاسی جماعتوں کو ان کے مجرمانہ پس منظر ہونے کی صورت میں درج ذیل طریقے سے اس کی تشہیر اخبارات اور ٹیلی ویژن پر کرنی ہو گی۔
پہلی تشہیر: نام واپسی کی آخری تاریخ سے پہلے 4 دنوں کے اندر۔
دوسری تشہیر: نام واپسی کی آخری تاریخ سے 5 سے 8 دنوں کے اندر
تیسری تشہیر: نویں دن سے لے کر انتخابی تشہیر کے آخری دن تک یعنی پولنگ کی تاریخ سے دو دن پہلے تک۔
اس ٹائم لائن سے ووٹرز کو زیادہ سے زیادہ سوچ سمجھ کر اپنی پسند طئے کرنے میں مدد ملے گی۔
بی ۔ بلا مقابلہ جیتنے والے امیدواروں کے ساتھ ہی ان کا نام طئے کرتے وقت سیاسی جماعتوں سے متعلق تشہیر پر یہ واضح کیا جاتا ہے کہ بلا مقابلہ جیتنے والے امیدواروں کے ساتھ انہیں اتارنے والی سیاسی جماعتوں کو بھی ان کے مجرمانہ پس منظر ہونے پر اس کے بارے میں دیگر امیدواروں اور سیاسی پارٹیوں کے لئے طئے کردہ عمل کے تحت تشہیر کرنی ہو گی۔
جیسا کہ کمیشن نے فیصلہ کیا ہے، اس سلسلے میں اسٹیک ہولڈرز کے فائدے کے لئے اب تک جاری کردہ تمام ہدایات اور فارمیٹس کا ایک خلاصہ شائع کیا جارہا ہے۔ اس سے ووٹرز اور دیگر اسٹیک ہولڈرز میں زیادہ سے زیادہ آگاہی پیدا کرنے میں مدد ملے گی۔ اس سلسلے میں تمام ہدایات کو مجرمانہ پس منظر والے امیدواروں اور انہیں الیکشن میں اتارنے والی سیاسی جماعتوں کے ذریعہ مرتب کی جانی چاہئیں۔ یہ ترمیم شدہ ہدایات فوری طور پر لاگو ہوں گی۔
وزارت خزانہ
زر مبادلہ کی شرح سے متعلق نوٹیفکیشن نمبر 41/2023- کسٹمز 
کسٹمز ایکٹ مجریہ 1962  کے سیکشن 14 کے ذریعے عطا کردہ اختیارات کو بروئے کار لاتے ہوئے سنٹرل بورڈ آف ان ڈائریکٹ ٹیکس اور کسٹمز سنٹرل بورڈ آف ان ڈائریکٹ ٹیکس اور کسٹمز کے مورخہ یکم جون 2023 کے نوٹیفکیشن نمبر 39/2023 کسٹمز  میں درج ذیل ترامیم کرتا ہے۔ یہ ترمیمات8 جون 2023 سے نافذ العمل ہوں گی۔
مذکورہ نوٹیفکیشن کے پہلے شیڈول میں سیریل نمبر 18 اور اس سے متعلق اندراجات کے لئے درج ذیل متبادل مہیا کیا جائے گا، یعنی:
شیڈول ۔1
|
|
نمبر شمار
|
|
غیر ملکی کرنسی
|
|
ہندوستانی روپے کے برابر غیر ملکی کرنسی کی ایک اکائی کے تبادلے کی شرح
|
||
|

|
|

|
||
||
|

|
|

|
||
||
|

|
|

|
|
18.
|
|
ٹرکش لیرا
|
|
3.85
|
|
3.60
|
||
||
||
||
|
کیمیکلز اور فرٹیلائزر کی وزارت
ماہی گیری ،مویشی پروری اور ڈیری کے محکمے کے مرکزی وزیر جناب پرشوتم روپالا نے مویشی پروری اور ڈیری کسانوں میں کسان کریڈٹ کارڈ کو فروغ دینے کےلئے ممبئی میں 4ستمبر 2023 کو ہوئی ایک نیشنل کے سی سی کانفرنس کی صدارت کی
ماہی گیری،مویشی پروری اور ڈیری کے محکمے کے مرکزی وزیر جناب پروشوتم روپالا نے سبھی شراکت داروں کے ساتھ حال ہی میں ممبئی میں 4ستمبر 2023 کو ہوئی ایک نیشنل کے سی سی کانفرنس کی صدارت کی۔جس کا مقصد مویشی پروری اور ڈیری کسانوں میں کسان کریڈٹ کارڈ کو فروغ دینا تھا۔مویشی پروری کے 50ہزار سے زیادہ کسانوں نےملک بھر میں 1000 سے زیادہ کامن سروس سینٹروں کے ذریعہ سے ورچوؤل وسیلے سے اس کانفرنس میں شرکت کی۔
اس شعبہ کی اہمیت کو اجاگر کرتےہوئے حکومت نے سال 19-2018 میں کسان کریڈٹ کارڈ کی سہولت میں توسیع کرتے ہوئے ماہی گیری اور مویشی پروری کے کسانوں کو کام کرنے کےلئے درکار سرمایہ کی فراہمی میں ان کی مدد کی ۔ماہی گیری ،مویشی پروری اور ڈیری کی وزارت نے مالی خدمات کے محکمے کے ساتھ اشتراک سے جون 2020 سے اب تک مختلف مہم شروع کی ہیں ،جن کا مقصد مویشی پروری اور ماہی گیری کے تمام اہل کسانوں کو کسان کریڈٹ کارڈز کی سہولت فراہم کرنا ہے۔
ملک گیر سطح پر اس سہولت کو بہم پہنچانے کے مقصد کو مزید فروغ دینے کےلئے اے ایچ ڈی ایف کے سی سی مہم کو 31.03.2024 تک کےلئے توسیع دی گئی ہے۔جس کے نتیجے میں اب تک مویشی پروری اور ڈیری کسانوں کو 28.90 لاکھ سے زیادہ نئے کے سی سی فراہم کئے جاچکے ہیں۔جس سے انہیں قرض فراہم کرنے کی ایک تنظیمی سہولت فراہم کی جاتی ہے تاکہ کام کرنے کےلئے درکار سرمایہ کی تکمیل ہوسکے۔وزارت کی جانب سے اس سلسلے میں مسلسل کوششوں کی وجہ سے پہلی بارسال 23-2022 کے دوران ٹرم لون کے ساتھ مویشی پروری اور ماہی گیری کے شعبہ کےلئے ورکنگ کیپیٹل لون کا ہدف مقرر کیا گیا ہے۔سال 24-2023 کےلئےمویشی پروری اور ڈیری کے لئے دو لاکھ 68ہزار کروڑ روپے کا گراؤنڈ لیول کریڈٹ ہدف مقرر کیا گیا ہے۔
مویشیوں کا شعبہ ہندوستانی معیشت میں زراعت کا ایک اہم ذیلی شعبہ ہے۔ اس شعبہ نے 15-2014 سے 22-2021 تک  7.67 فیصد کے سی اے جی آر سے ترقی کی ہے۔ یہ سی اے جی آر دیگر شعبوں سے زیادہ ہے جیسے مینوفیکچرنگ سیکٹر، جس نے 6.3%، زراعت  کے شعبے میں، جس نے 2.14% مظاہرہ کیا ہے، اور خدمات کے شعبے نے، جس نے اسی مدت کے لیے 5.32% کا مظاہرہ کیا ہے۔ ہندوستان تقریباً 536.76 ملین کے ساتھ دنیا میں مویشیوں کا سب سے بڑا مالک ہے۔یہاں 100.8 ملین گھرانے اور گھریلو ادارے ہیں جن میں کم از کم ایک مویشی یا پولٹری ہے۔ کل زراعت اور اس سے منسلک شعبہ جی وی اے  میں لائیو سٹاک کا حصہ 24.38 فیصد  سے بڑھ کر 30.19 فیصد  ہو گیا ہے۔ کل جی وی اے میں لائیو اسٹاک سیکٹر کا حصہ 15-2014 میں 4.02 فیصد سے بڑھ کر 22-2021 میں 4.75 فیصد ہو گیا ہے۔